Notitia qualiter vel quibus præsentibus qui subter firmaverunt veniens Fulchardus advocatus illustri viro Nivelongo comiti, in Augustiduno civitate, in causa ipsius illustri viro Nivelongo ante illustrem virum Theoderico comiti vel reliquis quam pluris personis qui ibidem aderant, homine aliquo nomine Amelium interpellabat et requirebat ei quod illas res quæ sunt in pago Augustidunense, in villa Balgiaco, quem Karolus Hildebranno beneficiaverat de villa Patriciaco ipsius Amelius posse ordinate retinebat ipsas res. Sic interrogatum fuit ipsius Amelio de ipsa causa si sic erat, aut non. Tunc ipse Amelius de ipsa causa minime exinde denegare non potuit. Sic ei fuit judicatum quod ipsius Amelius ipsas res secundum legem per suum wadium ipsius Nivelongo revestire deberet, quod ita et fecit; et oportunitas fuit ipsius Nivelongo vel suum advocatum Fulchardum ut tale notitia bonorum hominum manibus eorum roborata accipere deberent. Quod ita fecerunt, his præsentibus qui subter firmaverunt. Actum fuit quod eis fuit judicatum, facta notitia, in mense aprili in anno IIII regnante domno nostro Pipino rege. Signum Dalfino. SS. Ermenbertus subscripsit. SS. Waldo subscripsit. SS. Probolus subscripsit. Alericus subscripsit. Signum Lumaro. Signum Odolberto. Godolricus subscripsit. Godelarius subscripsit... rogitus scripsit et subscripsit.